Esports organitza la II edició del Campus de Pasqua per als xiquets/es de Paterna
26/03/2018

# Esports organitza la II edició del Campus de Pasqua per als xiquets/es de Paterna

[![Esports organitza la II edició del Campus de Pasqua per als xiquets/es de Paterna](/images/noticias/2018/03/campus-deportes-gr.jpg)](/images/noticias/2018/03/campus-deportes-gr.jpg)

26.03.2018

Les activitats es duran a terme del 3 al 6 d'abril en les instal•lacions de Esport a Paterna i en la piscina de la Ciutat Esportiva Municipal

L’Ajuntament de Paterna, mitjançant els Serveis Esportius Municipals, han organitzat un Campus de Pasqua perquè els xiquets i xiquetes del municipi puguen gaudir de l'esport durant les seues pròximes vacances escolars.

Així ho ha explicat el regidor d'Esports José Manuel Mora, que ha assenyalat que “_es tracta d'oferir un programa d'activitats esportives variat i adaptat a les necessitats físiques dels menors, perquè puguen aprofitar les vacances per a conèixer nous esports i adquirir hàbits de vida saludable_”.

Entre les activitats que es duran a terme destaquen pràctiques d'hoquei sobre herba, crossfit infantil, classes de indiaca i bàdminton, beisbol, zumba, ioga o pilates. A més també hi haurà tallers de manualitats, jocs populars i activitats aquàtiques.

El Campus de Pasqua se celebrarà del 3 al 6 d'abril en les instal·lacions de Esport a Paterna, mentre que les activitats aquàtiques es duran a terme en la piscina de la Ciutat Esportiva Municipal.

Finalment, des dels Serveis Esportius Municipals han recordat que el preu pels quatre dies és de 70,97 euros i les sol·licituds d'inscripció poden trobar-se en la web esport.paterna.es.